बेटी ही नहीं होगी तो बहू कहां से लाओगे
बेटी बचाओ-बेटी पढ़ाओ अभियान के तहत जनपद के परिसर में शनिवार को कार्यशाला का आयोजन किया गया। महिला बाल विकास द्वारा आयोजित इस कार्यशाला में जनपद अध्यक्ष कृष्णकांता पटेल ने लाडली लक्ष्मी रथ को हरी झंडी दिखाकर रवाना किया। यह रथ गांव-गांव जाकर बेटी बचाओ, बेटी पढ़ाओ का संदेश देकर ग्रामीणों को जागरूक करने का काम करेगा।
जनपद के परिसर में उद्यान अधिकारी एमएल सेन द्वारा अभियान को लेकर जानकारी दी गई, वहीं उन्होंने उद्यान विभाग द्वार चलाई जा रही योजनाओं की जानकारी देकर इन योजनाओं का लाभ उठाने की बात कही। वहीं जनपद अध्यक्ष कृष्णकांता पटेल ने कहा कि महिला बाल विकास विभाग की कार्यकर्ताओं को शासन की इस योजना के बारे में घर-घर जाकर प्रचार करना चाहिए। उन्होंने कहा कि बेटी ही कुल की रीढ़ है। यदि बेटियां नहींं होंगी तो बहू कहां से लाओगे।
देश का नाम
रोशन कर रही
बेटियां
उन्होंने कहा कि आज बेटियां बेटों से बढ़कर कार्य कर रही हैं। देश का नाम रोशन कर रही हैं। हर क्षेत्र में बेटियां आगे आ रही हैं। हमें उन्हें बचाने के साथ ही उनकी पढ़ाई पर पूरा ध्यान देना है, ताकि वे कुल के साथ साथ अपने क्षेत्र का नाम भी रोशन कर सकें। इस अवसर पर परियोजना अधिकारी अर्चना बाजपेयी सहित पर्यवेक्षक व कार्यकर्ता उपस्थित थीं।
जनपद परिसर में बेटी बचाओ-बेटी पढ़ाओ कार्यशाला में बोले वक्ता
अिभयान
बेटी बचाओ कार्यक्रम के तहत ग्रामीणों को किया प्रेरित।
hin_Deva hin_Deva hin_Deva awa_Deva hin_Deva hin_Deva hin_Deva bho_Deva kas_Deva hin_Deva